1. Anyagkiválasztás általános, tervezési és biztonsági szempontjai (296-303. o.)
6. Anyagkiválasztási szempontok
Mérnöki (műszaki) és menedzseri (gazdasági) oldalról közelíthetők meg. Egy termék kiválasztásánál fontos: funkcióját megkövetelt biztonsággal, elvárható élettartamig képes legyen ellátni, árban minőségéhez igazodjon.

A szerkezeti anyagok piaci választéka nagy számú, és folyton bővülő anyagféleséget jelent, amit hagyományos módszerekkel áttekinteni, elemezni gyakorlatilag lehetetlen.

Megoldás az informatika alkalmazása. Anyagadatbázisok szükségesek, melyek össze vannak kapcsolva a piaci ármozgások naprakész követését biztosító hálózati információforrásokkal. Meg kell határozni a szelektálás kritériumait, az optimális megoldáshoz való eljutás lépcsőit, szempontjait.
Az ergonómia az emberi tevékenységek célszerű, gazdaságos, az ésszerű erőkifejtés alapján történő megszervezésének elmélete és gyakorlata. Célját a használati eszközöknek, a közvetlen környezetnek és a tevékenység megszervezésének az ember számára megfelelő kialakításával éri el.

Termékergonómia (konstrukciós tervezés, anyagkiválasztás, technológiai megvalósítás):
· Az ember és a technika (eszköz, berendezés) közötti célszerű funkcióelosztás
· A technikában a funkció és forma harmonikus viszonyának megteremtése

· Megbízható, biztonságos, egészséges és komfortos technika konstruálása

· Az ember és technika közötti ”érintkezési felület” helyes kialakítása
· Emberi testméretek és mozgások figyelembe vétele a technika kialakításánál

· Az ember fizikai terhelésének csökkentése, szellemi terhelésének optimálása
· Speciális fogyasztói (vevői) igények érvényesítése

6.1. Tervezési szempontok
A konstrukciós tervezés két fő feladata a méretezés (alak, méretek, mérettűrések, felületminőségi követelmények meghatározása), és a megfelelő szerkezeti anyagok kiválasztása. Lényege, hogy a tényleges igényekből kiindulva, valamennyi anyag figyelembe vételével, minél teljesebb szempontrendszer alapján, több lépcsőben valósuljon meg az anyagkiválasztás, de nem a tervezéstő elválasztva, hanem azzal szoros összhangban.

Az első lépcső a koncepcionális tervezés, az összes lehetséges anyag figyelembe vételéve. Lényegében e szakaszhoz kapcsolódik Ashby ajánlása, mely szerint a tervezés alatt álló termék funkciójából (várható igénybevételéből), ill. geometriai adataiból levezethetők komplex anyagjellemzők, amelyekkel optimalizálási kritériumok adhatók meg az anyagkiválasztáshoz.
Ún. szelekciós kártyák szerkeszthetők, melyek a komplex jellemzők két tagjának koordinátarendszerében különböző helyzetű és kiterjedésű foltokként ábrázolják az egyes anyag(csoport)okat. A szelekciós kártyán átlós, különböző dőlésszögű egyenesek jelzik az egyes komplex konstans értékeit, vagyis az egy egyenesre eső anyagok egyenértékűek. Az egyeneseket önmagukkal párhuzamosan felfelé eltolva a konstans értéke növekszik. Tehát a jellemző megkívánt maximális értéke esetén optimális(ak) az(ok) az anyagcsoport(ok), melye(ke)t a felfelé eltolt egyenes utoljára metsz ill. érint.
Lehetőség van a komplex jellemző egyes alkotói szerinti korlátozó feltételek kijelölésére is. A szelekciós kártyák adatainak számítógépes tárolása és kezelése megoldott, sőt úgy lehetővé válik nem csak két, hanem n-változós (N-dimenziós) probléma kezelése, ill. technológia kiválasztása is.
A koncepcionális tervezést követő második lépcső a közelítő tervezés, melynek során a szóbajöhető anyagok szűkebb köre jelölhető ki alaposabb elemzésre. Itt alkalmazhatók a nyomtatott szakirodalom, szoftverek és adatbázisok, szakértői rendszerek.
A közelítő tervezésben segítséget nyújthat az ún. hatásmátrix-módszer: egy mátrix-szerű táblázatban az egyes oszlopokhoz egy-egy szóbajöhető anyagot (alternatívát) hozzárendelünk. Soraihoz egy-egy tervezési-kiválasztási követelményt (szempontot) kapcsolunk. Megválasztott skála fokozatai szerint minősítjük. Valamennyi szempont alapján elvégezve az értékelést és az egyes oszlopok számadatait összeadva, az összegek alapján kiválasztható(k) a legjobb (legnagyobb pontszámú) anyag(ok). A kiválasztási szempontokat súlyozhatjuk.
A tervezés harmadik lépcsője a konkrét tervezés: kiválasztjuk azt az egy anyagot, ami optimálisnak tekinthető, hozzárendelve a végső alakot, méreteket és gyártástechnológiát. Az alapanyaggyártók által szavatolt és bizonylatolt anyagjellemzőket szabad figyelembe venni. Ezek hiányában, ill. kontrolljaként saját vizsgálati adatokra kell támaszkodni. Végeselemes analízist végeznek: elősegítheti a termék biztonságosságának növelését, valamint a technológiai kivitelezhetőség ellenőrzését is lehetővé teszi.
Az ipari formatervezés (design) is hozzátartozik a terméktervezéshez, az építészi kreativitás az épített környezet megvalósításához. A legjobb tulajdonságú és/vagy a legkisebb tulajdonságszórású anyagok körében kell válogatni, ami ugyan megnöveli a költségeket, de kellő biztonságot ad. Esztétikai igényként különleges, dekoratív felület merül fel. Ez alapanyag-felülettechnológia (bevonatanyag) kombináció kiválasztásánál jelent irányadó szempontot.
6.2. Biztonsági szempontok

A tervezés általában nem abszolút biztonságra, hanem előírt biztonsági tényezőre ill. meghibásodási valószínűségre történik. A méretezés statikus szemléletű, hiszen mind a várható igénybevétel, mind a mért anyagjellemző, az esetek többségében valószínűségi változónak tekinthető.
Az anyagtulajdonság (R) és a terhelés (() várható értékeinek (m) hányadosából képezhető biztonsági tényező (b=mR/M() azonos, a meghibásodási valószínűség ettől még különbözik.

A terhelés és az anyagtulajdonság-eloszlás más jellemzői mellett a törési valószínűség is módosul. A törési valószínűség becslése lényegesen többet mond a várható kockázatról, mint a biztonsági tényező. Lényeges a gondos alapanyaggyártás (kicsi anyagtulajdonság-szórás biztosítása) és a várható igénybevétel pontosabb ismerete. Az anyagtulajdonságok szórása nem csökkenthető nullára, csak ésszerű határok közé szorítható be, aminek viszont többletköltség-vonzata van.

2. Anyagkiválasztás szabványügyi és minőségügyi szempontjai (304-309. o.)
6.3. Szabványügyi szempontok

Tervezéskor leggyakrabban a szabványok vagy katalógusok információinak alapulvételével történik az anyagkiválasztás. Nem csak alapanyag, hanem alkatrészek, részegységek közül is lehet ilyen módon szelektálni. Ezen szabványos elemek és katalógus alapján rendelt részegységek felhasználása esetén közvetett anyagkiválasztásról van szó.
A közvetlen kiválasztásnál az anyagszabványok kémiai összetételre és/vagy fizikai tulajdonságokra vonatkozóan tartalmaznak technológiai és alkalmazási irányelveket. A szabványok másik csoportja a külső makroszerkezetre vonatkozóan ad információkat, azaz a rúdanyagok, idomanyagok, szélesanyagok, szalaganyagok ún. méret- ill. alaksorát tartalmazzák. Fontos szempont, hogy az anyag jelölésének legyen valamilyen információértéke is.
Szabványos acéljelölési rendszer:
1. „Régi” magyar szabványos MSZ (megszűnésre ítélt): E jelölésrendszer előnyei: az egyes jelek rövidsége, a tulajdonságra, ill. felhasználásra utaló, zömmel magyar szóból származó betűjelölések szerepeltetése és ezáltal a hazai műszaki kommunikációban való jó használhatósága.

2. Európai normákhoz (Euronorm) igazodó MSZ EN – jelölésrendszer (bevezetés alatt álló): Az egyik csoportot (főként ötvözetlen acélokat) tulajdonságiakra, ill. felhasználásukra utaló – nem magyar szóból származó – betűvel jelölik, kiegészítve valamilyen fizikai tulajdonságadattal. A másikcsoportot (elsősorban ötvözött acélokat) a kémiai összetételükkel jelölik.

3. Német eredetű anyagszám („Werstoff-Nummer”) rendszer: Csak kódszámokat használ jelölésre, így a mátrixszerű táblázat ismerete nélkül nehéz hasznos információkat nyerni a jelölés tartalmi hátteréről.

Az utóbbi két rendszer előnye az informatikai feldolgozhatóságukban rejlik, azaz a viszonylag egységes számkódok számítástechnikailag könnyebben „megfejthetők”, az egymásnak megfeleltethető (ekvivalens) anyagok egyszerűbben kiválaszthatók.

6.4. Minőségügyi szempontok
A minőség a termék vagy a szolgáltatás (eladói kínálat) jellemzőinek összessége, adott követelmények (vevői igény) kielégítésének alkalmasságára vonatkoztatva. Minőség az, ami kívánt határidőre rendelkezésre áll, és az árat a vevő önszántából hajlandó megfizetni. A minőségirányítás (minőségszabályozás) pedig azon műszaki és gazdasági (menedzsment) tevékenységek együttese, melyek a tervezés, kivitelezés és szervizelés lehető legjobb (a vevő bizalmát megtartó) eredményességet szolgálják.

Egy termék minőségét alapvetően három tényező határozza meg: anyag(ok), konstrukció, technológiá(k).

A tervezési előírásokhoz igazodva kell az anyagok beszerzéséről gondoskodni. Akkreditált (minősített) alapanyaggyártóktól történhet a beszerzés, akik bizonylatokban garanciát vállalnak az általuk közölt anyagjellemzőkért. Tehát ilyen esetekben az anyagkiválasztáshoz a minőségirányítási rendszerrel rendelkező alapanyag-gyártó/forgalmazók közüli választás is kapcsolódik.
A technológiák előkészítésekor gondoskodni kell a beszerzett anyagok, termékek megfelelő kezeléséről és gyártási nyomonkövethetőségéről.
A kivitelezési folyamatok ellenőrzésének feladata az alkalmazott anyagok, technológiai eljárások, gyártóeszközök, munkavégzők, termékek megfelelőségének minősítése ill. az esetleges hibák feltárása.

Olcsóbb a hibát elkerülni, megelőzni, mint az előidézett hibát keresni, megtalálni, kijavítani és újraellenőrizni.

3. Anyagkiválasztás ökológiai és ökonómiai szempontjai (310-315. o.)
6.5. Ökológiai szempontok
A geo- és humánökológia fontosságára is már a tervezésnél tekintettel kellene lenni, hiszen nem minden anyag, ill. termék tekinthető természet- vagy emberbarátnak. Keresni kell az öko-design megoldásokat, melyek anyagukban, gyártástechnológiájukban és alkalmazásukban is illeszkednek az ökológiai rendszerbe, azaz nem okoznak környezeti, természeti károkat.
Szem előtt kell tartani az ún. „természeti alapelveket”:
· A természetben minden mindennel összefügg.

· A természetben harmonikus körforgalom uralkodik.

· A természetben nincs „szeretet-vendégség” (azaz nem csak „fogyasztani”, hanem „fizetni” is kell).

· A természet mindent jobban tud (érdemes tanulni tőle).

A biomimetika megkísérli a természetes rendszereket olyan szemszögből vizsgálni, hogy azokból mi alkalmazható a műszaki tervezésben.

Ökológiai szempontból nem mindegy, hogy mennyi egy anyag fajlagos (tömegegységre vonatkoztatott) energiatartalma, ami kitermelés, előállítása, feldolgozása energiaigényét jelenti. A hagyományos energiahordozókból (szén, kőolaj, földgáz) történő energiakinyerés jelentős környezetszennyezéssel jár. Nem gyárban, hanem az erőműnél lép fel környezetszennyezés, azaz közvetetten jelentkezik.
A környezetvédelem jelenti a legnagyobb feladatot, hiszen a környezetszennyezés nem ismer üzem-, település- vagy országhatárokat és nem csak levegőbe történő károsanyag (gáz, füst, por, szemcse, köd, gombaspóra, baktérium, vírus, stb.) kibocsátást jelent:

· Szennyeződnek felszíni és felszín alatti vízeink

· Talajszennyezés

· Hulladék növekvő mennyisége

· Zaj- és vibrációs ártalmai

· Sugárzások egyre nagyobb veszélyt jelentenek az élővilágra.

A környezetkonform irányába kell(ene) fejleszteni az anyagokat, a termékeket, a szolgáltatásokat és az alkalmazott technológiákat. Különösen fontos lenne a károsanyag-kibocsátás csökkentése, az energia-felhasználás mérséklése és/vagy újrahasznosítható, ill. biológiailag lebomló anyagok alkalmazása.

Remélt hatásai:

· „veszélyes” technológiák visszaszorulását eredményezheti
· az energia-felhasználás szankcionálása a kisebb energiatartalmat hordozó anyagok felhasználásában

· gazdaságosan újrahasznosítható, vagy többször felhasználható anyagok, ill. termékek terjedése

A reciklálási hányad egy olyan 0 és 100% közötti arányszám, mely az adott anyagból készült tipikus termékek használat (üzemeltetés) utáni újrahasznosításának szokásos ill. ésszerű (elfogadható) mértékét fejezi ki az összmennyiséghez képest.

A biofunkcionalitás a szükséges fizikai (mechanikai) és károsodásállósági (törésállósági, kopásállósági és korrózióállósági) jellemzőkkel való rendelkezést jelenti, a biokompatibilitás ezen funkcióellátási képesség allergia- és hiperérzékenység-mentesség fejezi ki.
6.6. Ökonómiai szempontok

A termékelőállítási költség két legfontosabb összetevője az anyag és a gyártási technológia költsége. Az optimumra legtöbb esetben csak törekszünk, mert gyakran kompromisszumokra kényszerülünk.
Korszerű minőség-menedzsment bevezetésekor nem elég egyszer „kiszenvedni” a jó minőséget, hanem folyamatosan kell tudni produkálni, sőt javítani.

A minőség javítása, a szubjektív hibalehetőségek szűkítése gépesítéssel, robotosítással vagy automatizálással és a számítástechnika lehetőségeinek széleskörű kihasználásával elősegíthető.
Voltak és vannak esetek, amikor nemzetgazdasági, üzleti (vállalkozási, kooperációs), vagy politikai érdekek is befolyásolják egy-egy terv megvalósulását.

Geológiai (földrajzi) helyzet is befolyásol(hat)ja a nagyarányban felhasználandó és egyszerűen szállítható anyagok körét.

